**Dikt av Elias Blix** (1836–1902)

«Barndomsminne frå Nordland» 1896

|  |  |
| --- | --- |
| 1. Å, eg veit meg eit land   langt der uppe mot nord,  med ei lysande strand  millom høgfjell og fjord.  Der eg gjerne er gjest,  der mitt hjarta er fest  med dei finaste, finaste band.  Å eg minnest, eg minnest  so vel dette land!   1. Der eit fjell stig mot sky   med si kruna av snø,  og i lauvklædnad ny  det seg speglar i sjø.  Og det smiler mot strand  med si bringa i brand  i den solklåre kveld:  Å eg minnest, eg minnest  so vel dette fjell!   1. Ja, eg kjenner den stad   der eg stima som gut,  der eg kaua og kvad  so det svara frå nut,  der eg leika og log  i den lauvklædde skog  millom blomster og blad:  Å eg minnest, eg minnest  so vel denne stad!   1. Og når vinden var spak,   fór um fjorden eg rundt,  der eg rodde og rak  som ein fiskande glunt.  Der eg leikande låg  og meg vogga på våg  i den nattsol der nord:  Å eg minnest, eg minnest  so vel denne fjord! | 1. Men det dårande hav,   som no drøymer so stilt,  vert ei glupande grav  når det reiser seg vilt,  snart det lokkar og lær,  snart det yver deg slær  og dreg båten i kav.  Å eg minnest, eg minnest  so vel dette hav!   1. I min heim var eg sæl,   av di Gud var attved,  og eg kjende so vel  kor det anda Guds fred,  når til kyrkja me fór,  når me heime heldt kor,  og med moder eg bad.  Å eg minnest, eg minnest  so vel denne stad!   1. Denne heim er meg kjær   som den beste på jord.  Han mitt hjarta er nær,  denne fjetrande fjord,  og det målande fjell  og den strålande kveld,  hugen leikar på deim:  Å eg minnest, eg minnest  so vel denne heim!   1. Og eg lengtar so tidt   dette landet å sjå,  og det dreg meg so blidt,  når eg langt er ifrå.  Med den vaknande vår  vert min saknad so sår,  so mest gråta, mest gråta eg kan.  Å eg minnest, eg minnest  so vel dette land! |

Ordforklaringar:  
bringa – brystet  
kaua – rope, lokke  
log – lo, flirte  
glupande – sluke, glefse  
fjetrande – som fjetra, trollbinde, fortrylle

«No livnar det i lundar» 1875

|  |  |
| --- | --- |
| No livnar det i lundar,  no lauvast det i lid,  den heile skapning stundar  no fram til sumars tid.  Det er vel fagre stunder  når våren kjem her nord,  og atter som eit under  nytt liv av daude gror.  Guds kyrkja lysa skulde  som høgt på berg ein stad,  med sumar, utan kulde,  og utan solarglad.  Guds ord vel alltid lyser,  den sol gjeng aldri ned.  Det hus som Anden hyser,  ligg stødt i ljos og fred.  Men stundom kom då kulde  på Herrens kyrkjemark  det var som Gud seg dulde  og burte var Guds ark.  Det var dei myrke dagar,  Guds ord var fåhøyrd segn.  Og hjarta frys og klagar,  det saknar sol og regn.  So sende Gud sin Ande  som dogg på turre jord.  Då vakna liv i lande,  då grøddest vent Guds ord.  Då er det sæle tider  for Kristi kyrkjegrunn.  Då lauvast det i lider,  då livnar det i lund. | Då ljosnar det i landet  frå fjell og ned til fjord.  Då losnar tungebandet,  då kved Guds folk i kor.    Då skin det yver strender  som sol ein sumarkveld.  Då gløder kring i grender  ein heilag altareld.  Du vår med ljose dagar,  med lengting, liv og song!  Du spår at Gud oss lagar  ein betre vår ein gong.  Då me med vigsla tunga,  med kjærleik heil og klår,  alt utan brest og sprunga  skal lova Herren vår. |